Π.Α.Ο. Άμιλλα Περιστερίου

Ο Πολιτιστικός Αθλητικός Όμιλος Άμιλλα Περιστερίου,  είναι ελληνικό αθλητικό σωματείο που δραστηριοποιείται στην περιοχή του Μπουρναζίου, στο Περιστέρι Αττικής, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1952, στο έμβλημά του φέρει ένα περιστέρι και αγωνίζεται με χρώματα το μπορντώ και το λευκό. Διατηρεί τμήματα ποδοσφαίρου και καλαθοσφαίρισης όλων των ηλικιακών ομάδων.

 Τμήμα ποδοσφαίρου ανδρών 
 Διακεκριμένοι ποδοσφαιριστές 
 Κώστας Ανδριόλας
Ανδρέας Τσάτσας
Λεωνίδας Δέγκλερης

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2025-2026, η Άμιλλα Περιστερίου λαμβάνει μέρος στο Πρωτάθλημα της Γ' Κατηγορίας Ανδρών που διοργανώνει η Ε.Π.Σ. Αθηνών και συγκεκριμένα στον 3ο Όμιλο.«Άμιλλα Περιστερίου», πληροφορίες στον ιστότοπο Erasitexniko-podosfairo.gr.

Έδρα του συλλόγου είναι το Γήπεδο Αγ. Ιεροθέου (Χωράφας), χωρητικότητας 600 θεατών.

 Τμήμα καλαθοσφαίρισης ανδρών 

 Ιστορική αναδρομή 
Το ανδρικό τμήμα καλαθοσφαίρισης της Άμιλλας εντάχθηκε κατά τη δημιουργία του στα Πρωταθλήματα της Ε.Σ.Κ. Αττικής.

Την αγωνιστική περίοδο 1992-93 η ομάδα του Μπουρναζίου αναδείχθηκε Πρωταθλήτρια της Α' Κατηγορίας Ανδρών,«Ιστορία» , πληροφορίες στον επίσημο ιστότοπο της Ε.Σ.Κ. Αττικής. λαμβάνοντας το δικαίωμα να αγωνιστεί στη Γ' Εθνική Κατηγορία. Στο επίπεδο αυτό παρέμεινε μέχρι την άνοιξη του 2001.

Την τρέχουσα περίοδο 2024-2025 αγωνίζεται στην Α΄ΕΣΚΑ.

 Διακεκριμένοι προπονητές 
 Αργύρης Πεδουλάκης «Το βιογραφικό του Αργύρη Πεδουλάκη», άρθρο στον ιστότοπο SigmaLive.gr, 2 Ιουλίου 2012.

 Διακρίσεις 
 Εγχώριες διοργανώσεις 
 Α΄ Κατηγορία Ε.Σ.Κ.Α.
 Πρωταθλήτρια (1): 1993
Γ' Κατηγορία Παίδων Ε.Σ.Κ.Α.
Πρωταθλήτρια 2019

 Τμήμα καλαθοσφαίρισης γυναικών 

 Ιστορική αναδρομή 
Κατά την αγωνιστική περίοδο 2008-09 το γυναικείο τμήμα καλαθοσφαίρισης της Άμιλλας συμμετείχε στο Πρωτάθλημα της Β' Κατηγορίας Γυναικών που διοργάνωσε η Ε.Σ.Κ. Αττικής. Στην τελική βαθμολογική κατάταξη βρέθηκε στη 13η και προτελευταία θέση έχοντας συλλέξει μόλις 4 νίκες σε 26 αγώνες, με άμεση συνέπεια τον υποβιβασμό της στην αμέσως χαμηλότερη κατηγορία.«Αποτελέσματα Β ΕΣΚΑ: Πρωταθλήτρια η Δάφνη Δαφνίου!» , άρθρο στον ιστότοπο WePlayBall.gr, 27 Απριλίου 2009.

Την επόμενη χρονιά, 2009-10, η ομάδα αποτέλεσε κομμάτι του δυναμικού του 1ου Ομίλου της Γ' Κατηγορίας Γυναικών ολοκληρώνοντας την κανονική περίοδο στη 2η θέση πίσω από το Γ.Σ. Κορωπίου. Έχοντας ήδη εξασφαλίσει την άνοδο, αντιμετώπισε σε αγώνα κατάταξης την ομάδα που τερμάτισε στην αντίστοιχη θέση του 2ου Ομίλου, το Γ.Σ. Αμαρουσίου. Στον αγώνα αυτό ηττήθηκε με σκορ 35-43 κλείνοντας τη χρονιά οριστικά στην 4η θέση.«Αποτελέσματα Γ' ΕΣΚΑ: Υπερπρωταθλητής το Κορωπί», άρθρο στον ιστότοπο WePlayBall.gr, 7 Μαρτίου 2010. Την περίοδο αυτή, καθώς και τις δύο επόμενες, την τεχνική ηγεσία του τμήματος είχε ο Κώστας Περσίτσας.«Βιογραφικό», πληροφορίες στο προσωπικό ιστολόγιο του Κώστα Περσίτσα.

Την περίοδο 2010-11 η Άμιλλα ξεκίνησε μια νέα προσπάθεια παραμονής στη Β' Κατηγορία της Ε.Σ.Κ.Α. με θετικό αποτέλεσμα. Συγκεκριμένα συνέλεξε 7 νίκες και 15 ήττες, ισοβαθμώντας στις θέσεις 8 και 9 με τη Νήαρ Ηστ Καισαριανής. Τελικά κατετάγη στην υψηλότερη από τις δύο θέσεις λόγω των μεταξύ τους αποτελεσμάτων. Η ομάδα απέτυχε να μπει στα Play-offs, ωστόσο ανανέωσε την παρουσία της στην ίδια κατηγορία το επόμενο φθινόπωρο.«Πρόγραμμα & Αποτελέσματα Β' Κατηγορίας Ε.Σ.Κ.Α. Γυναικών 2010-11», πληροφορίες στο επίσημο ιστολόγιο της Νήαρ Ηστ Καισαριανής.«Αποτελέσματα Β ΕΣΚΑ: Πρωτάθλημα για Αμαζόνες! Play off για τους υπόλοιπους!» , άρθρο στον ιστότοπο WePlayBall.gr, 28 Μαρτίου 2011.

Ο στόχος της παραμονής στη Β' Κατηγορία επετεύχθη και τη χρονιά 2011-12, οπότε και η Άμιλλα είχε απολογισμό 11 νίκες και 11 ήττες. Σαν αποτέλεσμα κατέλαβε την 6η θέση της τελικής κατάταξης, μένοντας εκτός Play-Offs.«Αποτελέσματα Β’ ΕΣΚΑ: Έπεσαν Δαφνί και Τούφα, τρίτη η Πεύκη!» , άρθρο στον ιστότοπο WePlayBall.gr, 18 Μαρτίου 2012. Το Μάιο του 2012 ο coach Περσίτσας υπέβαλε την παραίτησή του μετά από 3,5 περιόδους.«Παρελθόν από την Άμιλλα ο Περσίτσας!», άρθρο στον ιστότοπο WePlayBall.gr, 23 Μαΐου 2012.

Την αγωνιστική περίοδο 2012-13 η ομάδα της Άμιλλας ολοκλήρωσε τις αγωνιστικές της υποχρεώσεις δύο θέσεις χαμηλότερα - στην 8η συγκεκριμένα - έχοντας συγκεντρώσει 7 νίκες σε 22 αγώνες. Η θέση αυτή ήταν ασφαλής ώστε να ανανεώσει την παρουσία της στη Β' Κατηγορία για μια ακόμη χρονιά.«Αποτελέσματα Β' ΕΣΚΑ: Τέλος στην κανονική περίοδο, "βολεύτηκαν" Φιλαθλητικός και Κουκουβάουνες, αγωνία για Παλλήνη!», άρθρο στον ιστότοπο WePlayBall.gr, 21 Μαρτίου 2013.«Στην Α ΕΣΚΑ ο Ωρωπός - Το βλέμμα στα πλέι οφ τώρα...» , άρθρο στον ιστότοπο WomenSports.gr, 21 Μαρτίου 2013. Προπονητής της ομάδας από τον Ιούνιο του 2012 διετέλεσε ο Τάσος Μοναστηριώτης.«Ο Μοναστηριώτης στην Άμιλλα» , άρθρο στον ιστότοπο WomenSports.gr, 3 Ιουνίου 2012.

Την επόμενη χρονιά, 2013-14, η απόδοση της ομάδας του Περιστερίου κυμάνθηκε περίπου στο ίδιο επίπεδο, με τελικό απολογισμό 8 νίκες και 14 ήττες. Η κατάληψη της 9ης θέσης στον τελικό βαθμολογικό πίνακα σε σύνολο 12 συλλόγων δεν ήταν αρκετή να συγκρατήσει την Άμιλλα στη Β' Κατηγορία κι έτσι η τελευταία υποβιβάστηκε από το επόμενο φθινόπωρο.«Αποτελέσματα Β ΕΣΚΑ: Αήττητο πρωτάθλημα για ΑΕΚ Περιστερίου, στα πλέι οφ ο Θρίαμβος!», άρθρο στον ιστότοπο WePlayBall.gr, 26 Μαρτίου 2014. Από τα μέσα της περιόδου την τεχνική ηγεσία της ομάδας ανέλαβε η πρώην αθλήτρια του συλλόγου και εν ενεργεία καλαθοσφαιρίστρια της Α1 Εθνικής, Ανθή Μπαλτά.«Παραιτήθηκε ο Μοναστηριώτης από την Άμιλλα, ανέλαβε η Μπαλτά!», άρθρο στον ιστότοπο WePlayBall.gr, 30 Ιανουαρίου 2014.

Το 2021-2022 αναδείχθηκε πρωταθλήτρια Α ΕΣΚΑ και τις δύο επόμενες περιόδους αγωνίσθηκε στην Α2 Εθνική Κατηγορία.

 Τμήματα υποδομής 
Κατά την αγωνιστική περίοδο 2002-03 η Άμιλλα Περιστερίου κατέκτησε το Πρωτάθλημα Κορασίδων που διοργανώνει ετησίως η Ε.Σ.Κ. Αττικής, κερδίζοντας κατόπιν συμμετοχή στο Πανελλήνιο Πρωτάθλημα Κορασίδων της Ε.Ο.Κ.

 Παραπομπές 

 Εξωτερικοί σύνδεσμοι 

 Π.Α.Ο. Άμιλλα Περιστερίου, επίσημος ιστότοπος των τμημάτων καλαθοσφαίρισης.
 Κλειστό Πυγμαχίας Περιστερίου, πληροφορίες στον ιστότοπο Stadia.gr.


Κατηγορία:Αθλητικοί σύλλογοι Αθήνας
Κατηγορία:Περιστέρι Αττικής
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1952
Κατηγορία:Ιδρύσεις ομάδων καλαθοσφαίρισης σε άγνωστο έτος